पशु उप केंद्रों को पशु चिकित्सालय बनाए जाने के आदेश
भास्कर संवाददाता नागौर। सांसद सीआर चौधरी की अभिशंषा पर जिले में पशु चिकित्सा उप केंद्रों को पशु चिकित्सालय के रुप में क्रमोन्नत किया गया है। जिसमें सांसद आदर्श ग्राम योजना के तहत चयनित आदर्श ग्राम चावडिय़ा (कुचामनसिटी) पशु चिकित्सा उप केंद्र शामिल है। इसके अलावा मुआना (नावां), तरनाऊ (जायल), झिटिया (मेड़तासिटी) को क्रमोन्नत किया गया। पशु प्रधान नागौर जिले में लंबे समय से पशु चिकित्सालयों में बढ़ोतरी की आवश्यकता थी। पशुपालन के लिहाज से जिले में पशु चिकित्सालयों की आवश्यकताओं के मध्य नजर पिछले दिनों सांसद एवं स्थानीय जनप्रतनिधियों की मांग पर जिले के प्रमुख पशु चिकित्सा उप केंद्रों को क्रमोन्नत करवाने के प्रस्ताव राज्य सरकार को भेजे गए। राज्य के पशुपालन विभाग ने 18 दिसंबर को आदेश जारी कर राजस्थान के 49 पशु चिकित्सा उप केंद्रों को पशु चिकित्सालय के रुप में क्रमोन्नत किया। जिले में पशु चिकित्सा के लिहाज से पशु चिकित्सालयों की कमी को देखते हुए पशु चिकित्सालय उप केन्द्र क्रमोन्नत किए गए। इससे जिले मे पशुपालकों को पशु चिकित्सा में फायदा होगा एवं बेहतर पशु चिकित्सा सुविधाएं मिलेगी।
hin_Deva hin_Deva